**Minimum követelmények**

**Természetismeret 5. osztály**

* *Élet a kertben*: Ismerjék hazánkban termesztett zöldség és gyümölcsféléket, tudják őseiket, ismerjék a termések fajtáit, és felhasználásukat, tudják a kártevőiket. Tudják, hogy az ország egyes területéin mit termesztenek. Ismerjék a környezetbarát növénytermesztést.

Fogalmak: Zöldség, gyümölcs, virág, mag, termés, fő- és mellékgyökérzet, fő eres levél, mellékeres levél, virág, takarólevél, lepellevél, ivarlevél, csonthéjas termés, bogyótermés, módosult növényi rész, gumó, egynyári, kétnyári, évelő növény, gyűrűsféreg, bőrizom tömlő, puhatestű, köpeny, zsigerzacskó, átalakulásos fejlődés, átalakulás nélküli fejlődés, tápláléklánc, biotermesztés.

* *Az anyagok világa*: Ismerjék a környezetükben lévő tárgyak anyagait, a halmazállapotokat és azok változásait. Tudják, hogy a hőmérséklet a testek egyik fontos tulajdonsága, tudják mérni. Ismerjék az égés és a tűzoltás feltételeit.

Fogalmak: Anyagok: vas, fa, műanyag, halmazállapot: szilárd, folyékony, légnemű, hőmérséklet: hőmérő, hőtágulás, hőterjedés, energia: energiaforrás, energiahordozó, égés: tűzoltás, energiagazdálkodás, energiatakarékosság.

* *A térkép*: Tudják meghatározni az irányokat, ismerjék a fő és mellék világtájakat. Ismerjék a mágnest és tulajdonságait, a mágneses mezőt. Ismerjék a térkép fajtáit, a jelmagyarázatot.

Fogalmak: Fő- és mellékvilágtáj, alaprajz, útvonalrajz, térképvázlat, térkép. Térképi jelrendszer, domborzati, közigazgatási, turista- és kontúrtérkép, keresőhálózat, turistajelzés, arányszám, vonalas mérték, szintvonalak, névmutató, nagy tájaink.

* *Az időjárás*: Tudják, mi az időjárás és mi az éghajlat. Ismerjék az elemeit, a napsugárzást, a hőmérsékletet, a szelet, a csapadékot, a páratartalmat és azok hatását a környezetre. Ismerjék a víz körforgását. Tudják jellemezni hazánk éghajlatát.

Fogalmak: Időjárás, éghajlat, meterológia, napsugárzás, hőmérséklet, szél, csapadék, páratartalom, középhőmérséklet, szélkakas, kanalas szélmérő, vízgőz, jég, eső, hó, havas eső, dér, zúzmara, köd, kontinentális,

* *Felszíni és felszín alatti vizek*: Tudják a víz jelentőségét az élővilágban. Ismerjék a felszíni és felszín alatti vizeket. Ismerjék a folyóvizeket és a tavakat, hazánk tavait, folyóit. Tudják, hogyan viselkednek a folyók síkvidéken és a hegyekben, mikor áradnak. Tudják, hogy mi a belvíz és mi az árvíz és hogyan védekezünk ellene.

Fogalmak: Felszíni víz, felszín alatti víz, talajvíz, belvíz, hévíz, gyógyvíz, ásványvíz, ér, csermely, patak, folyó, folyam, folyóvíz, állóvíz, főfolyó, mellékfolyó, vízgyűjtő terület, vízválasztó, vízjárás, felszínformálás, vízszennyezés, vízvédelem.

* *Állatok a házban és a ház körül*: Ismerjék a tanulók, milyen állatok élnek a házban és a ház körül. Tudják, hogy milyen csoportba tartoznak, ismerjék testfelépítésüket és életmódjukat. Tudják, hogy az ember számára miért hasznos, vagy miért nem, betegséget terjeszthetnek-e. Ismerjék az állattartás szabályait. Hogyan segíthetünk a téli időszakban a ház körül élő állatokon.

Fogalmak: Vaddisznó, bankivatyúk, őstulok, tőkés réce, belső csontos váz, páros ujjú pata, páratlan ujjú, metsző-, szem-, gumós zápfog, redős zápfog, tarajos zápfog, mindenevő, növényevő, ragadozó, rágcsáló, kérődző, egyszerű gyomor, összetett gyomor, tülkös szarv, pehely-, fedő-, farok-, szárnytoll, kapirgáló láb, úszóláb, lemezes csőr, erős kúp alakú csőr, hasadt csőr, költöző madár, összetett szem, csáp, nyaló-szívó szájszerv.

* *Az ember szervezete és egészsége*: Ismerje az ember szervezetét felépítő egységeket, tudja a bőr feladatait, részeit, ápolását, Ismerje a mozgásszerv-rendszer részeit, betegségeit, a csontokat, és a csontkapcsolatok fajtáit. Ismerje a táplálkozás szükségességété és a tápcsatorna részeit. Tudja mi az élelmiszer, étel, és a tápanyag és milyen az egészséges táplálkozás. Tudja miért van szükség a légzésre, gázcserére ismerje a kilégzést és a belégzést, valamint a légzőszervek betegségeit és megelőzésüket. Tudják a vérkeringés feladatát a vér által szállított anyagokat, valamint a vérkeringés betegségeit. Ismerjék a kiválasztó szervrendszer részeit és a vesék feladatát. Tudják a nemi szervek felépítését, női és a férfi szaporító szervrendszer részeit. Tudják mi az egyedfejlődés és ismerjék az életkor szakaszait. Tudják az idegrendszer feladatát, felépítését, ismerjék az érzékszerveket és feladataikat.

Fogalmak: Sejt, szövet, szerv, szervrendszer, szervezet, kültakaró, csont, izom, ízület, mozgásszervi elváltozás, tápcsatorna, emésztés, felszívódás, tápanyag, salakanyag, vitaminok, légzés, tüdő, léghólyagok, vér, szív, kiválasztás, vese, szaporodás,petefészek, petesejt, here, nemi hormon, ivarsejt, magzat, menstruáció, nőies, férfias jelleg, érzékszerv, egészség, betegség, fertőzés, járvány.

**Minimum követelmények**

**Természetismeret 6. osztály**

* *Kölcsönhatások és energia vizsgálata:* A tanuló legyen képes mérések, vizsgálódások önálló végzésére, a megszerzett tapasztalatok elemzésére, összegzésére és a mért adatok értékelésére. Tudjon vizsgálatokat, egyszerű kísérleteket – leírás alapján – fegyelmezetten az érintésvédelmi, tűzvédelmi és balesetvédelmi szabályok betartásával végezni

Fogalmak: hőmérséklet, mágnes, vonzás, taszítás, energia, energiahordozó, égés feltételei, oldat, oldandó anyag, oldószer

* *Vizek és vízpartok élővilága:*A tanulótudja a vízi és a szárazföldi élőhely környezeti tényezőit összehasonlítani, tudjon felsorolni vízparti élőlényeket. Ismerje a hazai életközösségek területi elhelyezkedését, az élőhelyek környezeti tényezőit, életfeltételeit. Ismerje az élőlények egymás közötti kapcsolatait, az életközösségben betöltött szerepét

Fogalmak: életközösség, egysejtű, baktérium, gyöktörzs, kétlaki növény, hínárnövényzet, gerinctelen, gyűrűsféreg, puhatestű, kagyló, ízeltlábú, rovar, rák, gerinces, hal, kopoltyú, úszóláb, lemezes csőr, gázlóláb, tépőcsőr, markoló láb, lágyhéjú tojás, átalakulásos fejlődés, átváltozás, átalakulás nélküli fejlődés, költöző madár, téli álom, változó testhőmérséklet.

* *Hegyvidékek és dombvidékek*: A tanuló ismerje fel a röghegységet, gyűrthegységet és a vulkánt, ismerje ezen képződmények kialakulását, formakincseit, válasszon ki jellemzői alapján néhány könnyen felismerhető kőzetet. Tudjon példákat mondani a különböző hegységképződési folyamatok eredményeként létrejött formakincsre,tudja összehasonlítani az Északi-középhegységet és a Dunántúli-középhegységet megadott szempontok szerint. Tudja jellemezni az alföldek és a hegyvidékek éghajlatát, ismerje természetes növénytakaró övezetes változását. Lássa a természet védelmének fontosságát, ismerje a nemzeti parkok értékmegőrző szerepét és legjellemzőbb természeti kincsei

Fogalmak: gyűrődés, vetődés, röghegység, lépcsős felszín, beszakadt árok, medence, gyűrthegység, vulkán, kráter, kürtő, magma, magmakamra, láva, vulkáni hamu, andezit, bazalt, mészkő, belső erő, külső erő, bauxit, lignit, gyökérgümő, pillangós virág.

Topográfiai fogalmak: Dunántúli domb- és hegyvidék, Dunántúli-középhegység, Északi-középhegység, Börzsöny, Mátra, Bükk, Aggteleki-karszt, Kékes, Alpokalja, Zalai-dombság, Somogyi-dombság, Mecsek.

* *Az erdő életközössége:* A tanuló értse és tudja példákkal bizonyítani az élőlények igénye és előfordulása; környezete, szervezete és életmódja, a szervek felépítése és működése közötti ok-okozati összefüggéseket. Legyen képes az életközösségek élőlényeit a megismert rendszertani kategóriákba besorolni. Tudjon egyszerű táplálékláncokat összeállítani. Tudatosuljon benne a megismert élőhelyek és élőlények veszélyeztetettsége. Ismerje a természetjárás viselkedési szabályait.

Fogalmak: erdő, zárvatermő, nyitvatermő, haraszt, moha, virágtalan növény, gomba, spóra, barkavirágzat, makktermés, tűlevél, tobozvirágzat, cserje, pókszabású, rovar, bogár, lepke, csáprágó, pödörnyelv, kúszóláb, vésőcsőr.

* *Alföldi tájakon:* A tanuló tudja összehasonlítani a Kisalföld, a Kiskunság és Nagykunság természeti adottságait. Tudjon az alföldi tájak élőlényeiből táplálkozási láncot összeállítani. Ismerje a természeti és a kultúrtáj közötti különbséget. Legyen képes bemutatni példákon keresztül a gazdasági tevékenység életközösségre gyakorolt hatását.

Fogalmak: síkság, alföld, fűféle, koronagyökér, takarólevél nélküli virág, szemtermés, kifejlés, kétéltű, hüllő, rágcsáló

Topográfiai fogalmak: Alföld, Kisalföld, Duna-Tisza-köze, Tiszántúl, Mezőföld, Kiskunság, Nagykunság, Hortobágy, Szeged, Kecskemét, Debrecen, Győr.

* *Természet és társadalom:* A tanuló rendelkezzen környezettudatos szemlélettel és magatartással, ismerje a szelektív hulladékgyűjtés főbb szabályait. Ismerje a közlekedési típusokat

Fogalmak: szelektív hulladékgyűjtés, tanya, falu, város, termelés, fogyasztás, nyersanyag, késztermék

* *Az ember egészsége:* A tanuló legyen képes a személyes felelősség, a család és a környezet szerepének bemutatására

Fogalmak: csont, emésztés, tápanyag, normál testsúly, túlsúly, alultápláltság, légzés, egészség, betegség, fertőzés, járvány.